CELEX: 32003R1353
Language: el
Date: 2003-07-30 00:00:00
Title: Κανονισμός (ΕΚ) αριθ. 1353/2003 της Επιτροπής, της 30ής Ιουλίου 2003, σχετικά με τη διακοπή της αλιείας του καπελάνου από σκάφη που φέρουν σημαία κράτους μέλους

Avis juridique important

|

32003R1353

Κανονισμός (ΕΚ) αριθ. 1353/2003 της Επιτροπής, της 30ής Ιουλίου 2003, σχετικά με τη διακοπή της αλιείας του καπελάνου από σκάφη που φέρουν σημαία κράτους μέλους  

Επίσημη Εφημερίδα αριθ. L 192 της 31/07/2003 σ. 0018 - 0018

Κανονισμός (ΕΚ) αριθ. 1353/2003 της Επιτροπήςτης 30ής Ιουλίου 2003σχετικά με τη διακοπή της αλιείας του καπελάνου από σκάφη που φέρουν σημαία κράτους μέλουςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην κοινή αλιευτική πολιτική(1), όπως τροποποιήθηκε τελευταία από τον κανονισμό (ΕΚ) αριθ. 806/2003(2), και ιδίως το άρθρο 21 παράγραφος 3,Εκτιμώντας τα ακόλουθα:(1) Ο κανονισμός (ΕΚ) αριθ. 2341/2002 του Συμβουλίου, της 20ής Δεκεμβρίου 2002, περί καθορισμού, για το έτος 2003, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων(3), όπως τροποποιήθηκε τελευταία από τον κανονισμό (ΕΚ) αριθ. 1091/2003(4), προβλέπει μερίδια των συνολικών επιτρεπόμενων αλιευμάτων καπελάνου που χορηγούνται στην Κοινότητα για το έτος 2003.(2) Προκειμένου να εξασφαλισθεί η τήρηση των διατάξεων σχετικά με τους ποσοτικούς περιορισμούς των αλιευμάτων αποθέματος που υπόκειται σε ποσοστώσεις, είναι αναγκαίο για την Επιτροπή να ορίσει την ημερομηνία έως την οποία τα αλιεύματα, τα οποία αλιεύονται από σκάφη που φέρουν τη σημαία κράτους μέλους, θεωρούνται ότι έχουν εξαντλήσει την ποσόστωση που έχει χορηγηθεί.(3) Σύμφωνα με τις πληροφορίες που ανακοινώθηκαν στην Επιτροπή, τα αλιεύματα καπελάνου στα ύδατα της ζώνης V, XIV (ύδατα της Γροιλανδίας) από σκάφη που φέρουν σημαία κράτους μέλους ή είναι νηολογημένα σε κράτος μέλος έχουν εξαντλήσει το μερίδιο των συνολικών επιτρεπόμενων αλιευμάτων που έχει χορηγηθεί στην Κοινότητα για το έτος 2003. Η Γροιλανδία έχει απαγορεύσει την αλιεία του αποθέματος αυτού από τις 13 Ιουλίου του έτους 2003. Συνεπώς, είναι σκόπιμο να ληφθεί υπόψη η ημερομηνία αυτή,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Τα αλιεύματα καπελάνου στα ύδατα της ζώνης V, XIV (ύδατα της Γροιλανδίας), από σκάφη που φέρουν σημαία κράτους μέλους ή είναι νηολογημένα σε κράτος μέλος θεωρούνται ότι έχουν εξαντλήσει το μερίδιο των συνολικών επιτρεπόμενων αλιευμάτων που έχει χορηγηθεί στην Κοινότητα για το έτος 2003.Απαγορεύεται η αλιεία καπελάνου στα ύδατα της ζώνης V, XIV (ύδατα της Γροιλανδίας), από σκάφη που φέρουν σημαία κράτους μέλους ή είναι νηολογημένα σε κράτος μέλος καθώς και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που έχει αλιευθεί από τα προαναφερθέντα σκάφη μετά την ημερομηνία έναρξης ισχύος του παρόντος κανονισμού.Άρθρο 2Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.Εφαρμόζεται από τις 13 Ιουλίου 2003.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 30 Ιουλίου 2003.Για την ΕπιτροπήJörgen HolmquistΓενικός Διευθυντής Αλιείας(1) ΕΕ L 261 της 20.10.1993, σ. 1.(2) ΕΕ L 122 της 16.5.2003, σ. 1.(3) ΕΕ L 356 της 31.12.2002, σ. 12.(4) ΕΕ L 157 της 26.6.2003, σ. 1.